Dr Ahmad Rostam bin Md Zin merupakan Pakar Perunding Psikiatri Konsultasi Liaison Hospital Sultanah Bahiyah, Alor Setar. Beliau telah menerima Ijazah Sarjana Muda daripada Universiti Kebangsaan Malaysia dalam jurusan perubatan. Selepas itu, beliau menyambung pelajaran ke peringkat sarjana perubatan, di Universiti Sains Malaysia dengan pengkhususan bidang psikiatri. Kemudian, Dr Ahmad Rostam bin Md Zin telah melanjutkan latihan kepakaran dalam bidang Psikiatri Konsultasi Liaison di National University Hospital ( NUH ) Singapore. Dr Ahmad Rostam aktif dalam advokasi kesihatan mental dan sering dijemput menjadi panel dalam seminar, forum, ceramah secara atas talian. Beliau juga turut aktif dalam menyebarkan ilmu psikiatri di media sosial seperti di Facebook dan juga Twitter. Beliau juga aktif dalam sukarelawan sejak tahun 2016 dan melibatkan diri dengan NGO berkaitan kesihatan seperti Medical Mythbuster Malaysia, medTweetMY, PAPISMA dan MeCare.Beliau juga merupakan pengasas bagi Laman Minda.